**A**

**Cinege Alapfokú Művészeti Iskola**

**Térítési és tandíjfizetési szabályzata**

**2019/2020. tanévtől**

**Általános rendelkezések**

**A Szabályzat célja**

A Szabályzat célja, hogy részletesen meghatározza a Cinege Alapfokú Művészeti Iskolában (a továbbiakban: Iskola) a térítési díj és a tandíj fizetésének módját, a tanulmányi eredményre és a szociális helyzetre tekintettel adható engedményeket.

**A Szabályzat hatálya**

A szabályzat hatálya kiterjed a Cinege Alapfokú Művészeti Iskolával tanulói jogviszonyban álló tanulókra.

**Értelmező rendelkezések**

1. Üzemeltetési anyagok: olyan vásárolt készletek, amelyeket az intézmény az oktatás, képzés során termék előállításához vagy szolgáltatás nyújtásához való felhasználás céljából, közvetített szolgáltatáshoz szerez be. Az oktatás, képzés tevékenységéhez közvetlenül felhasznált anyagok (pl.: nyomtatási, sokszorosítási feladatokkal összefüggő anyagok, irodai papír és nyomtatványok) mindazon anyagok beszerzése, amelyek nem számolhatók el szakmai anyag beszerzéseként.
2. Szakmai anyag: az oktatás, képzés tevékenységét segítő eszközök.
3. Szakmai feladat: az a pedagógiai tevékenység, amellyel összefüggésben a tanulót térítési díj, illetve tandíjfizetési kötelezettség terheli.
4. Szakmai feladatra jutó folyó kiadások: az adott feladatra elszámolható működési célú kiadások feladattal arányos része.
5. Szolgáltatási kiadások: az intézmény üzemeltetéséhez kapcsolódó szolgáltatások vételára (pl. közüzemi díjak, kommunikációs szolgáltatások).
6. Tandíj: költségtérítés, tanulói díjfizetési kötelezettség, a szeptemberi tanévkezdéskor szakmai alapfeladatokra számított folyó kiadások alapján az egy tanulóra számított összeg. Az oktatás, képzés teljes költségének megfizetése.
7. Térítési díj: tanulói díjfizetési kötelezettség, a szeptemberi tanévkezdéskor szakmai alapfeladatokra számított folyó kiadások alapján az egy tanulóra számított összeg alapján részleges hozzájárulás az oktatás, képzés költségeihez.
8. Vizsgadíj: a vizsga megszervezésével, lebonyolításával kapcsolatban felmerülő, a feladatra elszámolható működési célú kiadások (folyó kiadás) egy vizsgázóra jutó hányada.

**Jogszabályi háttér**

Az alapfokú művészetoktatásban a térítési díjak és tandíjakra vonatkozó rendelkezéseket nemzeti köznevelésről szóló 2011. évi CXC. tv, valamint a nemzeti köznevelésről szóló törvény végrehajtásáról szóló 229/2012. (VIII. 28.) Kormányrendelet tartalmazza. Az intézményekben a díjak megállapítására, az adható kedvezményekre ezen jogszabályok rendelkezései az irányadók, a fenntartó ezek figyelembevételével határozza meg azokat a szabályokat, amelyek alapján az intézményvezető megállapítja a fizetési kötelezettséget, a fizetési kötelezettség alól való mentességet az egyes tanulók részére.

**Jogszabályok:**

2011. évi CXC. törvény a nemzeti köznevelésről (továbbiakban NKT.)

229/2012. (VIII. 28.) Korm. rendelet a nemzeti köznevelésről szóló törvény végrehajtásáról (továbbiakban VHR.)

2017. évi C. törvény Magyarország 2018. évi központi költségvetéséről (továbbiakban: KT.)

**331/2006. (XII. 23.) Korm. rendelet a gyermekvédelmi és gyámügyi feladat- és hatáskörök ellátásáról, valamint a gyámhatóság szervezetéről és illetékességéről (GYÁR.)**

**Alapelvek**

Az alapfokú művészetoktatásban a szolgáltatások igénybevétele térítési díj vagy tandíj fizetéséhez kötött. Ezt az alábbi rendelkezései írják elő.

**NKT „16. §** (3) Az állami fenntartású és az állami feladatellátásban részt vevő alapfokú művészeti iskolában heti hat tanórai foglalkozás biztosított térítési díj ellenében a főtárgy gyakorlatának és elméletének elsajátításához, valamint tanévenkénti egy meghallgatás és egy művészi előadás, továbbá e szolgáltatások körében az iskola létesítményeinek, felszereléseinek használata. (…).”

**VHR „„34. §** (1) Az állami szerv, az állami intézményfenntartó központ, az állami felsőoktatás intézmény, az önkormányzat, az önkormányzati társulás által fenntartott köznevelési intézményekben térítési díj ellenében igénybe vehető szolgáltatások:

*b) alapfokú művészetoktatásban a heti hat tanórai foglalkozás a főtárgy gyakorlatának és elméletének elsajátításához, valamint tanévenkénti egy meghallgatás és egy művészi előadás, valamint e szolgáltatások körében az iskola létesítményeinek, felszereléseinek használata, továbbá az állami vizsga és a tanulmányok alatti vizsga,*

*c) a nem tanköteles tanulónak az iskolában a tanulmányi követelmények nem teljesítése miatt az évfolyam második alkalommal történő megismétlésekor a 33. § (1) bekezdés b) és c) pontjában meghatározott köznevelési közfeladatok, (…)*

**36. §** (1) Az állami szerv, az állami intézményfenntartó központ, az állami felsőoktatási intézmény, az önkormányzat és az önkormányzati társulás által fenntartott köznevelési intézményekben tandíj megfizetése mellett igénybe vehető szolgáltatások:

*a) alapfokú művészetoktatásban a heti hat tanórát meghaladó tanórai foglalkozás, a tanulmányi követelmények nem teljesítése miatt az évfolyam második vagy további alkalommal történő megismétlése, továbbá minden tanórai foglalkozás annak, aki nem tanköteles, feltéve, hogy nem áll tanulói jogviszonyban a nappali rendszerű vagy nappali oktatás munkarendje szerinti oktatásban, valamint annak, aki a huszonkettedik életévét betöltötte,*

*b) a nevelési-oktatási intézményben a pedagógiai programhoz nem kapcsolódó nevelés és oktatás, valamint az ezzel összefüggő más szolgáltatás, (…)*

**37. §** (1) Az egyházi köznevelési intézmény és a magán köznevelési intézmény szolgáltatásainak igénybevételét az Nkt. 31. § (1) bekezdés c) pontja szerinti fizetési kötelezettséghez kötheti, (…).”

**KT** *„7. melléklet a 2017. évi C. törvényhez*

VI. KIEGÉSZÍTŐ SZABÁLYOK

13. Ha a tanulónak térítési díjat kell fizetnie, az átlagbér alapú támogatás és a működési támogatás megállapításánál és az arról történő elszámolásnál a tanuló akkor vehető figyelembe, ha az iskola, a kollégium előírta és beszedte azt, függetlenül attól, hogy az adott köznevelési intézmény, valamint fenntartója állami feladatellátásban részt vesz az vagy sem. (…)”

**A térítési díj és a tandíj fizetési kötelezettség, az adható kedvezmények, a fizetési kötelezettség alóli mentesség megállapítása**

A térítési díj, tandíj megállapításának szabályait, valamint a szociális alapon adható kedvezményeit az Iskola fenntartója határozza meg.

**NKT. „83. §** (2) A fenntartó

*c)* meghatározza a köznevelési intézmény költségvetését, továbbá a kérhető térítési díj és tandíj megállapításának szabályait, a szociális alapon adható kedvezmények feltételeit,”

**VHR. „37. §** (3) Az egyházi köznevelési intézmény és a magán köznevelési intézmény fenntartója - az (1) bekezdésben foglaltakra figyelemmel - meghatározza azokat a szabályokat, amelyek alapján a köznevelési intézmény vezetője dönt a tandíj mértékéről, az adható kedvezményekről és a befizetés módjáról.”

A térítési díj, tandíj fizetési kötelezettség, ez alóli mentesség megállapításához a szülőnek nyilatkoznia kell ezzel összefüggésben:

**VHR. „37. §** (4) Az egyházi köznevelési intézmény és a magán köznevelési intézmény, ha a tanuló alapfokú művészetoktatásban, illetve szakképesítés megszerzésére irányuló képzésben vesz részt, beiratkozáskor köteles beszerezni a tanuló, kiskorú tanuló esetén a szülő írásbeli nyilatkozatát azzal összefüggésben, hogy meg lehessen állapítani, hogy a tanuló az érintett képzést ingyenesen, térítési díj vagy tandíj megfizetése mellett jogosult igénybe venni."

Az alapfokú művészetoktatásban mentesül a fizetési kötelezettségek alól a halmozottan hátrányos helyzetű, a hátrányos helyzetű tanuló, a testi, érzékszervi (látási, hallási), középsúlyos és enyhe értelmi fogyatékos, továbbá az autista tanuló.

**NKT „16. §** (3) (…) Minden esetben ingyenes a halmozottan hátrányos helyzetű, a hátrányos helyzetű tanuló, a testi, érzékszervi (látási, hallási), középsúlyos és enyhe értelmi fogyatékos, továbbá az autista tanuló részére az első alapfokú művészetoktatásban való részvétel.”

A hátrányos és halmozottan helyzet megállapítása a települési önkormányzat jegyzőjének feladata, hatásköre, ennek tényét határozatban állapítja meg.

**GYÁR. „3. §** (1) A települési önkormányzat jegyzője *(…)*

*i)[11](http://net.jogtar.hu/jr/gen/hjegy_doc.cgi?docid=A0600331.KOR" \l "lbj10id91cf)* megállapítja a rendszeres gyermekvédelmi kedvezményre jogosult gyermek, nagykorúvá vált gyermek hátrányos és halmozottan hátrányos helyzetének fennállását,”

A fogyatékosság alapján járó mentességet az intézményvezető a tanulóról kiállított szakvélemény figyelembevételével állapítja meg.

A fizetési kötelezettségre alóli felmentésre irányuló kérelem esetén a szülőnek, nyilatkozata mellé csatolnia kell a tény fennállásárát igazoló jegyzői határozatot, orvosi szakvéleményt.

**A térítési díj, tandíj mértékének megállapítása**

A térítési díj, tandíj mértékét, az adható kedvezményeket az adott tanévre vonatkozóan a 2. számú melléklet tartalmazza.

***Térítési díj***

Az intézményben a tanévre fizetendő térítési díj és a tandíj meghatározásának alapja a szakmai feladatra folyó kiadások egy tanulóra jutó hányada, az 1. számú mellékletben meghatározott díjalap (a továbbiakban: díjalap). A szakmai feladatra folyó kiadások egy tanulóra jutó hányadát minden tanévkezdéskor felül kell vizsgálni, ennek összegét a fenntartó az intézményvezetővel közli.

**VHR 35. §** (1) Az állami szerv, az állami felsőoktatási intézmény, az önkormányzat és az önkormányzati társulás által fenntartott köznevelési intézményekben a térítési díj összege tanévenként, a tanévkezdéskor a szakmai feladatra számított folyó kiadások egy tanulóra jutó hányadának (…)

*b) öt-húsz százaléka a 34. § (1) bekezdés b) és c) pontjában meghatározott esetben tizennyolc éven aluli tanulóknál,*

*c) tizenöt-negyven százaléka a 34. § (1) bekezdés b) pontjában meghatározott esetben tizennyolc éven felüli, de huszonkettő éven aluli tanulóknál,*

*d) húsz-negyven százaléka a 34. § (1) bekezdés c) pontjában meghatározott esetben. (…)*

(3) A térítési díjat - a fenntartó által meghatározottak szerint - a tanulmányi eredménytől függően csökkenteni kell, azonban egy tanítási évben a térítési díj összege nem lehet kevesebb az (1) bekezdésben meghatározott alsó határértéknél.”

**KT** *„7. melléklet a 2017. évi C. törvényhez*

VI. KIEGÉSZÍTŐ SZABÁLYOK

13. (…) A térítési díj nem lehet kevesebb, mint a külön jogszabályban meghatározott alsó határ. (…) Az igénylési létszámba nem számítható be az a gyermek, tanuló, akinek a nevelési-oktatási intézmény a külön jogszabályban meghatározott térítési díj maximális mértékénél magasabb fizetési kötelezettséget ír elő.”

***A tandíj***

**VHR. 36. §** (2) A tandíj mértéke (…) tanévenként nem haladhatja meg a tanévkezdéskor a szakmai feladatra számított folyó kiadások egy tanulóra jutó hányadát. A tandíj a tanulmányi eredménytől függően vagy a tanuló szociális helyzete alapján csökkenthető.

(3)[53](http://net.jogtar.hu/jr/gen/hjegy_doc.cgi?docid=A1200229.KOR" \l "lbj52id5f28) Az (1) bekezdés *d)* pontja szerinti esetben az egy tanulóra jutó tandíj mértékét a nevelési-oktatási intézmény vezetője a (2) bekezdésre és a 35. § (6) bekezdésére figyelemmel állapítja meg.

**Kedvezmények**

A gondviselő nagykorú tanuló esetében a tanuló írásbeli kérelmére az iskola igazgatója a térítési díj mértékéből kedvezményt adhat. A térítési díjat és a tandíjat a tanulmányi eredménytől függően csökkenteni kell a következők szerint:

a) 4,00 - 5,00 tanulmányi átlag

b) 3,00 -4,00 tanulmányi átlag

c) 2,00-3,00 tanulmányi átlag lépcsőzésben.

Szociális kedvezmények

a) 50 %-kal csökken a tandíj, ha a fizetésre kötelezett családjában az 1 főre jutó havi nettó jövedelem a mindenkori saját jogú öregségi nyugdíjminimum 80 %-át nem éri el, valamint rendszeres gyermekvédelmi támogatásban részesülő tanulók.

b) 25 %-kal csökken a tandíj, ha a fizetésre kötelezett családjában az egy főre jutó havi nettó jövedelem a mindenkori saját jogú öregségi nyugdíjminimum 150 %-át nem éri el.

**A térítési díj és a tandíj megállapításának, befizetésének módja**

A fizetendő térítési díj és a tandíj mértékét az adott tanévre vonatkozóan a szabályzatban foglaltak alapján az intézmény igazgatója határozat formájában állapítja meg a tanév megkezdésének időpontjáig.

* A tanulók a térítési díj és a tandíj összegét az Iskola által rendszeresített nyugta ellenében kézpénzben kötelesek befizetni.
* A térítési díj befizetésének határideje az adott tanév:
	+ - I. félév december 31.
		- II. félév június 15.
* Az intézmény vezetője kérésre lehetőséget nyújthat a térítési díj és a tandíj választható rendszerességű megfizetésére.
* Az intézmény a térítési díj és tandíj megállapításával és megfizetésével kapcsolatos adatokról nyilvántartást vezet.
* A fizetendő térítési díj és a tandíj mértékéről szóló határozat ellen felülbírálati kérelem nyújtható be határozat meghozatalától számított 30 naptári napig.

Sopron, 2019.09.01.

1. **számú melléklet**

**A Cinege Alapfokú Művészeti Iskolában a szakmai feladatra jutó kiadások egy főre jutó hányadának megállapítása**

**Tanulói létszám/intézmény (fő)**

**Szakmai feladatra jutó kiadások**

1. Személyi juttatások:

* Törvény szerinti illetmények, munkabérek (Ft/év)
* Megbízási díjak, óradíjak (Ft/év)
* Adminisztrációs díj (Ft/év)

2. Munkaadót terhelő járulékok és szociális hozzájárulási adó (Ft/év)

3. Dologi kiadások:

* Üzemeltetési anyagok (Ft/év)
* Oktatáshoz kapcsolódó szolgáltatási kiadások (Ft/év)
* Egyéb szolgáltatások kiadásai (Ft/év)
* Szakmai anyagok (Ft/év)
* Szakmai tevékenységet segítő szolgáltatások (Ft/év)
* Dologi kiadások összesen: (Ft/év)

ÖSSZES KIADÁS: 1.+2.+3. (Ft/év)

**1 tanulóra jutó kiadás:** Összes kiadás/Tanulólétszám (Ft/fő)